
Romani 


Dat Romani is ju Sproake fon do Sinti un Roma, bee uk 
bekoand as “Zigeunere” un in Seelterlound sogoar as 
“Heeden” 1 . Atter wakke Wietenskuppere skuul me 
sogoar fon “Sproaken” baale, deer do ferskeedene 
Stamme gans uunglieke Dialekte baale. Dat rakt uur de 
ganse Waareld sun 6 Millionen Ljuude do dat baale, 
deerfon 4,6 Millionen in Europa. 

Analyse fon dat Romani had wiesd dat dat Fruiind is tou 
Sproaken in Noud-India un Pakistan, as dat Hindi un 
foarallen dat Punjabi. Dat wad ankieked as n staarken 
Bewies uum dan geographiske Uursproang fon do 
Roma tou bestimmen, foarallen deeruum dat do 
Leenwoude in dat Romani dat muugelk moaakje, hiere 
Migration atter dat Waaste tou foulgjen. Ne rezente 
Studie meent dat Romani Friiiind is tou dat 
Singalesiske. 



Wo do Romani sik uur Europa ferbratten in dat 
XII. bit dat XIV. Jierhunnert. 


Do maaste Roma haabe an hiere Sproake faastheelden, 
man sailden sunner uk ju Sproake tou leeren fon dat 
Lound wier jo ferbleeuwen, deer do maaste Stamme 
wail loange Jiere of sogoar Jierhunnerte binne datsalge 
Gestrich bleeuwen. Ju Sproake is fon Uursproang 
Indisk, man had iraniske, armeniske, griechiske un 
slawiske Ienfloude unnergeen; do Stamme do der faare 
looken, lieten hiere Sproake noch moor be-ienfloudje. 
Do Ienfloude gunge maasttieds fuul faare as n groot 
Taal Leenwoude: so baale do Roma fon dan Balkan 
Dialekte, do der noch aal oachte Falle fon dat Sanskrit 
bewoard haabe. Dat waas muugelk truch ju staarke 
Beegenge in do slawiske Sproaken, man do Roma uut 
do Karpaten, do der ieuwenske hiere oaine Sproake 
maast diiiitsk leerden, dat maaste fon do Falle faale lat. 
Deeruum konnen fuul Roma sik enunner nit ferstounde. 

Spreedenge fon do Romani uur Europa. 


Eerste in do laaste Tiede sunt do ounfangd mad dat oafte apskrieuwen un standoardisierjen fon dat Romani. 
Hiertruch sjucht dat uut, dat do maaste Dialekte tou moorere Sproaken uutkristallisierje wollen. 

x Man, as dat Sprakwoud kwad: N Heeden bestalt sien Harbierge nit. 


Biespiele 


Do ferskeedene Ienfloude roakje uk dan Kaadenbestand fon dan Woudschats, so unner uurswakke do 
Taalwoude. Deerbie fiende sik ap ju eene Siede indiske Aarfwoude (jek = 1, dui = 2, trin = 3, schtar = 4, 
pansch = 5, schob = 6, desch = 10, deschujek = 10+1, deschudui = 10+2, usw., bisch = 20, schel = 100), ap 














ju uur Siede Antleenengen uut dat Griechiske ( efta = 7, 
ochto = 8, enja = 9, trianda = 30, saranda = 40, penda 
= 50), uut dat Turske ( doxan = 90) un Ungariske ( seria , 
izero = 1000). Bietou kuume oawers bie eenige 
Taalwoude alternative Antleenengen uut uur Sproaken, 
so as uut dat Swediske ( enslo insteede fon jek = 1), dat 
Lettiske ( letteri insteede fon schtar = 4), dat Estniske 
(kuus insteede fon schob = 6, seize insteede fon efta = 
7), dat Rumaniske ( mija = 1000), dat Tschechiske 
(tisitsos = 1000) of dat Dtiiitske ( tausento = 1000). 

